Arten er delvis migrerende, i det fugler som opptrer i den nordlige utbredelsen forlater disse områdene i vintersesongen (september–april). Trekket utløses imidlertid av snøfallet, så det kan variere fra år til år. Man regner derfor med at det er tilgangen på mat som avgjør. Arten er utpreget frøeter, men fuglene spiser også skudd fra mange ulike planter. Noen steder ernærer de seg også tidvis av kultivert korn.